
బెంగళూరు : తన ఎమ్మెల్యేలను తానే కిడ్నాప్ చేసుకుందన్న ఆరోపణలతో కాంగ్రెస్ ఉక్కిరిబిక్కిరి అవుతోంది. ఆ పార్టీకి చెందిన గుజరాత్ ఎమ్మెల్యేల్లో కొందరు దూరమవడంతో 40 మంది ఎమ్మెల్యేలను బెంగళూరు తరలించినట్లు తెలుస్తోంది. వీరిని ఈగిల్టన్ రిజార్టులో ఉంచారని, వీరిపై కట్టుదిట్టమైన నిఘా ఉంచాలని సోనియా గాంధీ ఆదేశించారని తెలుస్తోంది. ఈ ఎమ్మెల్యేలకు కనీసం మొబైల్ ఫోన్లను ఉపయోగించుకునే అవకాశం ఇవ్వడం లేదని, వారిని ఉంచిన గదులను తనిఖీ చేస్తున్నారని సమాచారం. ఎలక్ట్రానిక్ డివైస్లను వాడటానికి కూడా అనుమతించడం లేదని తెలుస్తోంది. వీరందరిపైనా కర్ణాటక సీనియర్ కాంగ్రెస్ నేత డీకే శివ కుమార్ సోదరుడు గట్టి నిఘా పెట్టారని అంటున్నారు. ఒక్క ఎమ్మెల్యే అయినా బయటకు వెళ్ళకుండా జాగ్రత్తలు తీసుకోవాలని సోనియా చెప్పడంతో కట్టుదిట్టమైన భద్రతా ఏర్పాట్లు చేసినట్లు తెలుస్తోంది. ముగ్గురు గుజరాత్ కాంగ్రెస్ నేతలు శనివారం రాత్రి ఈ ఎమ్మెల్యేలతో భేటీ కాబోతున్నట్లు సమాచారం.ఇదిలావుండగా, సుమారు నలుగురు ఎమ్మెల్యేలు అసహనం వ్యక్తం చేస్తున్నట్లు తెలుస్తోంది. వీరు తాము తమ ఇళ్ళకు వెళ్ళిపోతామని పట్టుబడుతున్నట్లు సమాచారం.వచ్చే నెల 8న రాజ్యసభ ఎన్నికలు జరుగుతాయి. ఈ ఎన్నికల్లో గుజరాత్ నుంచి కాంగ్రెస్ అగ్ర నేత అహ్మద్ పటేల్ పోటీ చేస్తున్నారు. ఈ నేపథ్యంలో ఆరుగురు కాంగ్రెస్ ఎమ్మెల్యేలు ఆ పార్టీకి రాజీనామా చేశారు. దీంతో అహ్మద్ పటేల్ విజయావకాశాలు సన్నగిల్లాయి.

bengaluru : tana emmelyelanu taane kidnap chesukundanna aaropanalato congress ukkiribikkiri avutondi. aa paarteeki chendina gujarat emmelyello kondaru dooramavadamtho 40 mandi emmelyelanu bengaluru taralinchinatlu telustondi. veerini egillaton resortulo unchaarani, veeripai kattudittamaina nigha unchaalani sonia gaandhi aadesinchaarani telustondi. ee emmelyelaku kaneesam mobail fonlanu upayoginchukune avakaasam ivvadam ledani, vaarini unchina gadulanu tanikhee chestunnarani samacharam. electronic divaislanu vaadataaniki kuudaa anumatinchadam ledani telustondi. veerandaripainaa karnaataka seanier congress netha deeke shiva kumar sodarudu gatti nigha pettaarani antunnaru. okka emmelye aina bayataku vellakunda jaagrattalu teesukovaalani sonia cheppadamtho kattudittamaina bhadrata erpaatlu chesinatlu telustondi. mugguru gujarat congress nethalu sanivaaram raatri ee emmelyelatho bheti kaabotunnatlu samacharam.idilaavundagaa, sumaru naluguru emmelyelu asahanam vyaktam chestunnatlu telustondi. veeru taamu tama illaku vellipotamani pattubadutunnatlu samacharam.vache nela 8na rajyasabha ennikalu jarugutaayi. ee ennikallo gujarat nunchi congress agra netha ahmad patel poty chestunnaru. ee nepathyamlo aaruguru congress emmelyelu aa paarteeki rajinama chesaru. deentho ahmad patel vijayaavakaasaalu sannagillaayi.